EH Bildu Nafarroa talde parlamentarioari atxikitako foru parlamentari Oihana Gallo San Román andreak idatziz erantzuteko galdera egin du gradu amaierako lanak eta tesiak euskaraz egitea bultzatzeko neurriei buruz (PES-11-25/00345). Hona Nafarroako Gobernuaren Unibertsitateko, Berrikuntzako eta Eraldaketa Digitaleko kontseilariak horretaz ematen duen informazioa: 
Idatziz egindako galderaren lehen puntuari erantzutea NUPi dagokio; izan ere, Euskarazko Ikasketen Plan Gidaria haren eskumena da, eta, beraz, haiek dira plana betetzeari eta horretarako hartutako neurriei buruzko xehetasun gehiago eman dezaketenak.
Euskarazko bekentzako dirulaguntza berariazkoei dagokienez, Nafarroako Gobernutik euskarazko ikasketak ematea babesten dugu, NUPekin egindako finantzaketa-hitzarmenaren bidez, zehazki 4.2 puntuaren bidez: Euskarazko irakaskuntza-jardueretarako dirulaguntza. Jaso beharreko dirulaguntza NUPen euskarazko irakaskuntza-jarduerari lotuta dago, baita euskaraz ematen diren kredituei ere.
Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

